Врз основа на член 14 став (4) и член 24 став (4) од Законот за контрола на државната помош („Службен весник на Република Македонија“ бр. 145/10), Владата на Република Македонија, на седницата одржана на 28.09. 2011 година, донесе

**Уредба за начинот и постапката за поднесување на известување за доделување на државна помош, како и постапката за вршење надзор на постојната државна помош([[1]](#footnote-2)\*)**

 **I Општи одредби**

**Член 1**

Со оваа уредба се уредува начинот и постапката за поднесување на известување за доделување на државна помош, како и постапката за вршење на надзор на постојната државна помош

**II Начин и постапка за поднесување на известување**

 **Член 2**

(1) Секој давател на државна помош (во понатамошниот текст: давател) е должен известувањето за секој план за доделување на нова или промена на постојна државна помош, без оглед дали истата се доделува како индивидуална помош или како шема на помош, да го достави до Комисијата за заштита на конкуренцијата (во понатамошниот текст: Комисија) образецот за поднесување на известување за планирано доделување на државна помош даден во Прилог 1 кој е составен дел на оваа уредба.

(2) Известувањето од став (1) на овој член се смета за уредно доколку ги содржи сите податоци.

(3) Доколку известувањето содржи нецелосни или неточни податоци, Комисијата ќе побара од давателот податоците да ги дополни или исправи во рок од 15 дена од денот на приемот на барањето.

(4) Доколку согласно член 8 од Законот за контрола на државната помош е потребно пополнување на посебен образец за дополнителни податоци за планирано доделување на државна помош, во тој случај давателот треба заедно со образецот од Прилог 1 на оваа уредба до Комисијата да го достави и тој образец.

(5) Доколку давателот не ги достави бараните податоци во рокот од став (3) на овој член, Комисијата може да определи дополнителен рок во кој давателот треба да ги достави податоците. Ако давателот во тој рок не ги достави бараните податоци, се смета дека известувањето е повлечено освен ако давателот до Комисијата доставил изјава дека бараните податоци не може да ги достави или веќе се доставени. Денот на приемот на изјавата се смета за ден на прием на уредно известување. Во случај на доставување на ваква изјава од давателот, Комисијата ја оценува дозволеноста на доделувањето на државната помош врз основа на доставените податоци и податоците прибавени по службена должност.

(6) Давателот може да го повлече поднесеното известување се додека Комисијата не донесе решение согласно член 15 од Законот за контрола на државната помош.

**Член 3**

(1) Давателот ја известува Комисијата за секоја промена на постојната државна помош. Промена на постојна помош, е секоја промена на помошта освен промените кои се од формално - административна природа и кои не влијаат врз оценката на дозволеноста на доделувањето на помошта согласно Законот за контрола на државната помош.

(2) Зголемувањето на буџетот на постојната шема на помош во износ најмногу до 20% не претставува промена на постојна помош.

(3) Известувањето за промена на постојната државна помош се доставува до Комисијата на образец за поедноставено известување даден во Прилог 2, кој е составен дел на оваа уредба, и тоа за:

- зголемување над 20 % на буџетот на постојната шема на помош, чие доделување е претходно дозволено од страна на Комисијата;

- продолжување на времетраењето на постојната шема на помош, чие доделување е претходно дозволено од страна на Комисијата, за период до шест години, со или без зголемување на буџетот и

- заострување на критериумите за примена на постојната шема на помош, чие доделување е претходно дозволено од страна на Комисијата, намалување на интензитетот на помошта или намалување на обемот на оправданите трошоци кои се надоместуваат со шемата.

(4) Давателот на државна помош не може да ја користи постапката за известување од став (3) на овој член доколку не поднел годишен извештај до Комисијата, освен ако годишните извештаи за годините во кои помошта е доделена се поднесени истовремено со известувањето од став (3) на овој член.

**III Постапка за оцена на дозволеноста на доделувањето на државната помош**

**Член 4**

(1) Кога Комисијата ќе донесе заклучок за поведување на постапка за оценка на дозволеноста на доделувањето на државната помош, согласно член 15 став (4) од Законот за контрола на државната помош, треба:

* да го извести давателот за причините за поведувањето на постапка за оценка на дозволеноста на доделувањето на државната помош;
* да објави кратко резиме на заклучокот за поведување на постапка на веб-страната на Комисијата. Резимето содржи: опис на помошта, прелиминарна оцена на Комисијата во однос на карактерот на помошта, причините поради кои постојат сериозни сомневања за дозволеноста на доделувањето на помошта, повик до заинтересираните лица да достават коментари и мислење во писмена форма до Комисијата и рок за доставување на коментари и мислења, кој рок не може да биде подолг од 30 дена од денот на објавата;
* да ги достави до давателот забелешките и мислењета доставени од заинтересираните лица во рок од 30 дена од денот на истекот на крајниот рок за поднесување на истите. Доколку заинтересираното лице кое доставило забелешки односно мислење побара неговиот идентитет да не биде откриен на давателот поради можноста да претрпи штета, Комисијата нема да го открие неговиот идентитет.

(2) Давателот може да достави одговор на забелешките и мислењата поднесени од заинтересираните лица до Комисијата во рок што ќе го определи Комисијата, но не подоцна од 30 дена од денот на доставување на забелешките и мислењета од заинтересираните лица до давателот.

(3) Комисијата рокот од ставот (3) на овој член може да го продолжи доколку постојат оправдани причини за тоа.

**Член 5**

(1) Доставувањето до Комисијата на податоците за оцена на незаконска или злоупотребена помош од член 18 од Законот за контрола на државна помош, давателот треба да го изврши со поднесување на образецот од Прилог 1 на оваа уредба.

(2) Одредбите од член 2 и член 4 од оваа уредба се применуваат соодветно и во постапката за оценка на незаконската или злоупотребената државна помош.

**Член 6**

 (1) Комисијата на секој корисник на индивидуална помош и на секое заинтересирано лице кое доставило коментари и мислење до Комисијата согласно член 4 став (1) од оваа уредба треба да му достави препис од решението што го донела согласно член 15 од Законот за контрола на државната помош.

(2) Секоја заинтересирана страна, по нејзино барање, има право да добие препис од решенијата донесени од Комисијата согласно член 15, член 18 став (3) и член 19 од Законот за контрола на државната помош.

(3) Секоја заинтересирана страна може да ја информира Комисијата за сомневање за постоење на евентуална незаконска помош или злоупотребна помош. Доколку Комисијата смета дека врз основа на информациите кои ги поседува не постои доволен основ за да го разгледа случајот, за тоа Комисијата ја известува заинтересираната страна. Во тој случај доколку Комисијата донесе решение,препис од истото треба да достави до соодветната заинтересирана страна.

**IV Постапка за вршење надзор на постојната државна помош**

**Член 7**

(1) Давателот треба најдоцна до 1 март во тековната година до Комисијата да достави годишен извештај согласно член 24 став (1) од Законот за контрола на државната помош на образец даден во Прилог 3 кој е составен дел на оваа уредба.

(2) Доколку давателот не достави годишен извештај Комисијата превзема мерки согласно член 25 од Законот за контрола на државната помош.

(3) Доставувањето на годишниот извештај од став (1) на овој член не значи истовремено исполнување на обврската за доставување на известување од членовите 2 и 3 од оваа уредба, ниту пак ќе го прејудицира исходот на постапката за наводна незаконска државна помош.

**Член 8**

Со денот на влегувањето во сила на оваа уредба, престанува да важи Уредбата за начинот и постапката за поднесување на извештај до Комисијата за државна помош и оценување на државната помош (Службен весник на Република Македонија бр. 81/2003)

**Член 9**

Оваа уредба влегува во сила осмиот ден од денот на објавувањето во „Службен весник на Република Македонија”.

**Прилог I**

**ИЗВЕСТУВАЊЕ ЗА ПЛАНИРАНО ДОДЕЛУВАЊЕ НА ПОМОШ**

1. **Идентификација на давателот на помош**
	1. Назив на давателот на помошта

Адреса............................................................................................

Телефонски број

Број на телефакс

Електронска пошта

Интернет страна..........................................................................

1.2 Одговорно лице за контакт:

Име и Презиме

Адреса............................................................................................

Телефонски број

Број на телефакс

Електронска пошта

2. **Идентификација на помошта**

2.1. Назив на помошта

(назив на шемата на помош или име на претпријатието- корисник на помошта во случај на план за доделување индивидуална помош)

..................................................................................................................

2.2. Правниот акт врз основа на кој се доделува помошта (се доставува и копија од правниот акт или предлог правниот акт)

..................................................................................................................

2.3. Краток опис на целта на помошта

Се назначува основната цел и, доколку е применливо, секундарната (-ните) цел(-и):

 **Основна цел[[2]](#footnote-3) Секундарна цел[[3]](#footnote-4)(2)**

|  |  |  |
| --- | --- | --- |
|  |  |  |
| Регионален развој  | **□** | **□** |
| Истражување и развој | **□** | **□** |
| Иновација | **□** | **□** |
| Заштита на животната средина | **□** | **□** |
| Штедење на енергија | **□** | **□** |
| Спасување на претпријатија во потешкотиja | **□** | **□** |
| Преструктуирање на претпријатија во потешкотии | **□** | **□** |
| Помош за затварање | **□** | **□** |
| Мали и средни претпријатија  | **□** | **□** |
| Вработување | **□** | **□** |
| Обука | **□** | **□** |
| Ризичен капитал | **□** | **□** |
| Промоција на извоз и интернационализација | **□** | **□** |
| Услуги од општа економски интерес иинти сектор економија интерес | **□** | **□** |
| Секторски развој[[4]](#footnote-5)(3) | **□** | **□** |
| Социјална поддршка на индивидуални потрошувачи | **□** | **□** |
| Надоместок на штета предизвикана од природни катастрофи или исклучителни настани | **□** | **□** |
| Извршување на важен проект од заеднички економски интерес за РМ | * **□**
 | **□** |
| Отстранување на потешкотии во домашното стопанство | **□** | **□** |
| Унапредување на културата  | **□** | **□** |
| Заштита на културно наследство | **□** | **□** |

**2.3. Шема/ индивидуална помош [[5]](#footnote-6)(4)**

2.3.1. Дали известувањето е во врска со шема на помош?

□ да □ не

Доколку да, дали таа шема на помош менува постојна шема на помош?

□ да □ не

Доколку да, дали се исполнети условите наведени за поедноставената постапка за известување во смисла на член 3 од оваа Уредба?

□ да □ не

Доколку **да**, се користи Образецот 2 од Прилог II од оваа Уредба.

Доколку **не**, се наведува дали Комисијата е известена за оригиналната шема на помош која се менува.

□ да □ не

Доколку **да**, се наведува

* Број на претходното решение на Комисијата за дозволување на доделувањето на шемата на помош:

.......................................................................................................

* Датум на дозволување на доделувањето на државната помош:

.......................................................................................................

* Времетраење на оригиналната шема:

.......................................................................................................

* Кои елементи на оригиналната шема се менуваат и зошто:

.......................................................................................................

2.3.2. Дали известувањето е во врска со индивидуална помош?

□ да □ не

 Доколку **да**, се избира помеѓу долунаведените опции:

 □ Помошта се доделува врз основа на шема на помош, но со обврска за дополнително одобрување на секое поединечно доделување на помош

* Назив на претходно одобрената шема на помош

...........................................................................................

* Број на претходното решение на Комисијата за дозволување на доделување на шемата на помош

...........................................................................................

* Индивидуална помош која не се доделува врз основа на шема на помош

**3. Корисници на помошта**

4.1. Назив на корисникот (-иците)

Адреса.............................................................................................

Телефонски број

Број на телефакс

Електронска пошта

 Интернет страна...........................................................................

 3.2. Сектор/и на корисникот/ците:

* Не се однесуваат на посебен сектор
* Сектор (наведи го секторот согласно Националната класифицкација на дејности –НКД Рев.2)

3.3. Во случај на доделување на индивидуална помош

Назив на корисникот:

Вид на корисник

* мали и средни претпријатија

 Број на вработени

 Годишен промет :

 Годишен биланс на состојба :

 (се приложува доказ за горенаведените податоци):

* големо претпријатие
* претпријатие во потешкотии

3.4. Во случај на шема на помош:
Вид на корисници:

* сите видови на претпријатија (и мали и средни и големи претпријатија)
* само големи претпријатија
* мали и средни претпријатија
* само средни претпријатија
* само мали претпријатија
* микропретпријатија
* следните поименично наведени корисници:

Проценет број на корисници:

* помалку од 10
* од 11 до 50
* од 51 до 100
* од 101 до 500
* од 501 до 1000
* повеќе од 1000

 **4. Износ на помош/ Годишни трошоци**

Во случај на индивидуална помош, се наведува вкупниот износ на помошта за секоја мерка во прашање (во денари и во ЕУР)............................................................................................

Во случај на шема, се наведува износот на планираниот годишен буџет на шемата и вкупниот износ на помошта што се доделува преку шемата (во денари и во ЕУР)......................

За даночни мерки, се наведуваат проценетите годишни и вкупни намалувања на приходот заради даночните олеснувања и ослободувања за периодот опфатен со известувањето (во денари и во ЕУР) ..........................................................................................................

Доколку буџетот не е годишен, се наведува кој период го опфаќа тој буџет............................................................................

Доколку известувањето се однесува на промени на постојна шема, се наведува влијанието кое ќе го имаат таквите промени на шемата врз буџетот на истата.................................

5. **Облик на помошта и средства за финансирање:**

Се наведува обликот на помошта која се става на располагање на корисникот:

* субвенции;
* отпишување или преземање на долгови;
* изземање, намалување или одлагање на плаќањето на јавните давачки;
* доделување на кредити под поволни услови;
* давање гаранции од давателите на државна помош под поволни услови;
* инвестиции од давателите на државна помош со стапка на поврат пониска од стапката на поврат на инвестиции која може да се очекува приинвестирање под нормални пазарни услови
* намалување на цените на стоките и/или услугите од страна на давателите на државна помош под пазарните цени, особено во случај на продажба на акции, згради или земјиште во сопственост на давателите на државна помош
* Друго. .........

(За секој облик на помош, се наведува точен опис на неговите правила и услови на примена, а особено за даночниот третман и дали помошта автоматски се добива штом се исполнат одредени објективни критериуми (доколку е така, се наведуваат тие објективни критериуми) или пак постои елемент на дискреција од страна на давателот)

**6**. **Извор на финансирање на помошта**

............................................................................................................

Доколку помошта не е финансирана преку буџетот на државата/општината, се објаснува начинот на нејзиното финансирање:

* Преку парафискални давачки и даноци

(Се наведуваат детали за таквите давачки и даноци и производите/активностите врз кои истите се наметнати. Особено се наведува дали производите кои се увезени од други држави подлежат на тие давачки и даноци)

* Акумулирани резерви
* Јавни претпријатија
* Друго

**7.** **Времетраење**

7.1. Во случај на индивидуална помош:

Се наведува датумот кога ќе почне доделувањето на помошта (доколку помошта се доделува во транши, се наведува и датумот на секоја транша)

..........................................................................................................

Доколку е можно, се наведува и времетраењето на мерката за *која* се доделува помошта

7.2. Во случај на шема:

Се наведува датумот кога ќе почне доделувањето на помошта..........................................................................................

Се наведува последниот датум до кој може да биде доделувана помошта.....................................................................

Доколку времетраењето на шемата е подолго од шест години, се наведуваат причините поради кои таков подолг период на времетраење на шемата е неопходен за остварување на целта (-ите) на шемата заради која се доделува помошта.........................................................................

**8**. **Кумулација на различни видови на помош**

Дали постои можност помошта за која се поднесува известувањето да се кумулира со помош која корисникот ја добива од други извори за надоместување на истите оправдани трошоци?

□ да □не

Доколку е така, се наведуваат механизмите кои постојат за да се обезбеди почитување на правилата за кумулација:

..........................................................................................................

**9**. **Деловна тајна**

Дали известувањето содржи доверливи податоци кои не треба да се откриваат на трети страни?

□ да □не

Доколку е така, јасно се означуваат доверливите податоци со наведување на оправданите причини за нивно означување како доверливи ........................................................

**10.** **Дозволеност на доделување на помошта**

За секоја вид на државна помош се наведува правниот акт, кој според давателот на помошта, ги содржи правилата според кои доделувањето на помошта во конкретниот случај е дозволено.........................................................................

**11.** **Враќање на доделена помош**

Во случај на доделување на индивидуална помош, дали на некој потенцијален корисник на помошта претходно му е доделена државна помош во однос на која Комисијата наложила давателот да преземе мерки за враќање на истата?

□ да □не
Доколку да , се наведуваат деталите на постапката :

 ........................................................................................................

**12.** **Други податоци**

Се назначуваат сите други податоци кои според давателот се релевантни за оценка на мерката (-ите) во согласност со законодавството за контрола на државна помош

..........................................................................................................

**13.** **Прилози**

Се наведуваат сите документи приложени кон известувањето, при што до Комисијата се доставуваат хартиени копии или директни интернет-линкови до сите документи во прашање

..........................................................................................................

**14.** **Потврда на точноста на податоците**

Потврдувам дека, според моите сознанија, податоците дадени во овој образец, неговите анекси и прилози, се точни и целосни.

Датум и место на потпишување:

Потпис:

Име и положба на потписникот:

**Прилог II**

**ПОЕДНОСТАВЕНО ИЗВЕСТУВАЊЕ**

Овој образец се користи при поднесување на поедноставено известување во смисла на член 3 од оваа Уредба

**1. Претходно дозволено доделување на шема на помош[[6]](#footnote-7)(1)**

1. Број на претходното решение на Комисијата за дозволување на доделување на шемата на помош............................
2. Назив на шемата............................................................................
3. Датум на дозволување на доделувањето на државната помош.......................................................................................................
4. Датум на објавување на решението во Службениот весник на РМ........................................................................................................
5. Основна цел на доделувањето на помошта...............................
6. Правен основ за доделување на помошта.................................
7. Севкупен буџет...............................................................................
8. Времетраење на шемата...............................................................

**2.** **Вид на промена на постојната шема за која се поднесува известувањето:**

* нов буџет (се наведува севкупниот како и годишниот буџет во евра и денари);
* ново времетраење (се наведува почетокот и крајот на доделување на државната помош);
* заострување на критериумите за примена на претходно дозволената шема на помош ( се наведува дали доаѓа до намалување на интензитетот на претходно дозволената шема на помош или до намалување на обемот на оправданите трошоци чие надоместување е дозволено со претходно дозволената шема на помош)

□ затегнување на критериумите (ве молиме назначете дали измената се однесува на намалување на интензитетот на помошта или на прифатливите трошоци и специфицирајте ги деталите)

**Прилог III**

**Годишен извештај за доделена дозволена државна помош во претходната година**

**Годишниот извештај за доделена дозволена државна помош во претходната година треба да содржи:**

1. Давател (орган/институција) кој го поднесува извештајот (назив,адреса,телефонски број,број на телефакс,електоронска пошта,интернет страна)

2. Лице кај давателот задолжено за поднесување на извештајот (адреса,телефонски број,број на телефакс,електронска пошта)

 3. Вкупен износ на доделена државна помош од страна на давателот во претходната година

4. Податоци за мерките кои претставуваат државна помош, при што се доставуваат податоци за секоја мерка која претставува државна помош (во понатамошниот текст: помошта) **поединечно**

* Назив на помошта
* Орган/институција надлежна за имплементација на помошта.
* Исплатени средства по основ на доделена помош во последната година
* Бројот на решението на Комисијата со кое се дозволува доделувањето на помошта и датумот на дозволување на доделувањето
* Опис напомошта
* Дали била доделена како индивидуална помош или шема на помош
* Облик на доделување на помошта (член 5 став (2) од Законот за контрола на државната помош)
* Податоци за корисниците на помошта (назив, адреса, телефонски број, број на телефакс,електоронскапошта, интернет страна);
* Дали е микро, мало, средно или големо претпријатие
* Вид на економска дејност и сектор во кој се активни
* Износ, облик и цел на дозволената/доделената државна помош на секој корисник;
* Интензитет на помошта за секој корисник;
* Број на новоотворени или задржани работни места кај секој корисник (доколку соодветствува);
* Доколку се работи за шема на помош, се наведува и планираниот буџет за следната година

|  |  |  |  |  |  |  |
| --- | --- | --- | --- | --- | --- | --- |
| Бр. | Корисник на помошта (назив, адреса,телефонски број, број на телефакс,електоронскапошта, интернет страна) | Шифра на дејноста на корисникот на помошта | Облик на помошта | Бр. на решение на КЗК за одобрување на доделувањето на помошта | Износ на помошта | Забелешки |
| 1 | 2 | 3 | 4 | 5 | 6 | 7 |

1. (\* )Со оваа Уредба се врши усогласување **со Регулативата (ЕЗ) бр. 659/1999** на Советот од 22 март 1999 за утврдување на деталните правила за примена на членот 93 од Договорот на ЕЗ, ОJ L 83, 27.03.1999, стр.1-9, CELEX бр. 31999R0659, изменета и дополнета со Регулативата со CELEX бр.32006R1791 (01) и актот со CELEX бр 12003TN02/05 и **Регулативата (ЕЗ) бр. 794/2004** на Комисијата од 21 април 2004 година за спроведување на Регулативата (ЕЗ) бр. 659/1999 на Советот за утврдување на правилата за примена на член 93 од Договорот за основање на Европската заедница, ОJ L 140, 30.04.2004, стр.1-134, CELEX бр.32004R0794, изменета и дополнета со Регулативите со CELEX броеви: 32006R1627, 32006R1935 (со нејзината исправка 32006R1935 (01)), 32008R0271, 32008R1147, 32009R0257, 32009R1125 и исправките со CELEX броеви: 32004R0794 (02) и 32004R0794 (04). [↑](#footnote-ref-2)
2. Се избира *само една* опција [↑](#footnote-ref-3)
3. (2) Секундарна цел е онаа за која, покрај основната цел, помошта ќе биде ексклузивно наменета. На пример, шема чија основна цел е истражување и развој, како секундарна цел може да има мали и средни претпријатија доколку помошта е наменета ексклузивно за мали и средни претпријатија. Секундарната цел може, исто така, да биде секторска, во случај, на пример, на шема за истражување и развој во секторот за челик. [↑](#footnote-ref-4)
4. (3) Ве молиме наведете еден од секторите наведени во точка 3.2 [↑](#footnote-ref-5)
5. (4) Член 4 став (1) и (2) од Законот за контрола на државната помош [↑](#footnote-ref-6)
6. (1) Доколку за шемата на помош се доставени повеќе известувања до Комисијата, се наведуваат податоци за последното целосно известување за кое е донесено решение за дозволеност на доделувањето на помошта. [↑](#footnote-ref-7)